Gedagte vir die dag: Jesus genees ’n gebrandmerkte geweteFoto: pixabay.com Hierdie dwaalleraars is skynheilige leuenaars wie se gewete toegeskroei is. (1 Timoteus 4:2) Wanneer ons dinge doen wat verkeerd is, bring dit die dood. God rig ons op die pad van lewe en noem daardie pad Jesus Christus. Ons almal het ’n ingeboude morele polisieman om ons te help doen wat reg is, maar hierdie polisieman kan vreeslik korrup wees! Die ergste hier van is sekerlik ’n gebrandmerkte gewete. Paulus skryf in ons Bybelteks van vandag: “Dwaalleraars wie se gewete toegeskroei is.” Dis soos ’n dik eelt wat oor die gewete groei. As jy na die nuus luister, het jy al gewonder hoe mense dit regkry om die dinge te doen wat hulle doen? ’n Groot deel daarvan het te doen met ’n gebrandmerkte gewete. Die morele polisieman is korrup en reageer op geen aanklag of on geregtigheid nie. Paulus beskryf dit as mense wat “mis leidende geeste navolg en die leerstellings van bose geeste aan hang” (v 1). Jakobus leer ons hoe ŉ gewete gebrandmerk word: “As iemand weet wat die regte ding is om te doen en hy doen dit nie, is dit sonde” (4:17). Die Heilige Gees werk deur jou gewete om jou te rig en te lei na ’n suksesvolle lewe. Om nie te doen wat jy weet reg is nie, bring jou by ’n gevaarlike plek uit omdat dit die gewete afstomp wat na ’n toegeskroeide gewete kan lei. Dis die plek waar jy nie langer God se stem kan hoor nie omdat jy jou doelgerig en volhoubaar daarvan afgeskei het. God is ’n doen-God. “Doen aan ander … ” sê Jesus in Matteus 7:12. Om nie te doen wat jy weet is reg nie, verrig dodelike skade aan jou gewete. Dit kan uiteindelik tot jou algehele ondergang lei.